PROGRAM RADA DEFEKTOLOGA

U PREDŠKOLSKIM USTANOVAMA, ŠKOLAMA I RESURSANIM CENTRIMA

**UVOD**

Defektolog u predškolskoj/školskoj ustanovi i resursnom centru svojim stručnim znanjem i savjetodavnim radom unapređuje vaspitno-obrazovni rad i pruža stručnu pomoć djeci/učenicima, roditeljima i nastavnicima\*1 , koja je od značaja za vaspitno-obrazovni proces inkluzivnog obrazovanja. Defektolog je stručnjak koji primjenjuje znanja iz specijalne edukacije i rehabilitacije, pedagogije, metodike, didaktike i psihologije u vaspitno-obrazovnom radu.\*2.

1. **OPŠTE INFORMACIJE**

**a.Ciljevi rada defektologa u predškolskim ustanovama/školama/resursnim centrima:**

* analiza, predviđanje, osmišljavanje, podsticanje i usmjeravanje razvoja vaspitno-obrazovne djelatnosti predškolske/školske ustanove i resursnog centra, tako da ona bude u potpunosti usklađena sa potrebama i razvojnim potencijalima djece sa smetnjama i teškoćama u razvoju;
* korišćenje savremenih naučnih znanja u cilju obezbjeđivanja optimalnih uslova za: uključivanje djece sa smetnjama i teškoćama u razvoju \*3 , u predškolske/školske ustanove/resursne centre;
* unapređivanje kvaliteta inkluzivnog obrazovanja i organizacionih uslova rada;
* podsticanje i praćenje razvoja djece/učenika koja su uključena u inkluzivni program (socijalnog, emocionalnog, fizičkog i intelektualnog razvoja);
* pružanje defektoloških rehabilitacionih tretmana svoj djeci sa smrtnjama i teškoćama u razvoju koja se obrazuju u ustanovi;
* učestvovanje u izradi, praćenju i vrednovanju rezultata individualnih razvojnih obrazovnih planova (IROPa);
* učestvovanje u izradi Individualnog tranzicionog plana (ITP) za usmjeravanje djece u dalje obrazovanje;
* organizovanje grupnih radionica na nivou vrtića/škole/resursnog centra i opštine vezanih za teme koje bi podizale nivo svijesti društva, kada su djeca sa smetnjama i teškoćama u pitanju;
* edukovanje nastavnika iz oblasti inkluzivnog obrazovanja;
* pružanje podrške porodici;
* ostvarivanje saradnje sa činiocima koji doprinose uspješnom razvoju djece (roditeljima, nastavnicima, zdravstvenim, socijalnim i kulturnim ustanovama, predstavnicima društvene sredine, predškolskim/školskim ustanovama, resursnim centrima, stručnim službama Zavoda za školstvo i drugim institucijama).

Defektolog ciljeve rada u predškolskoj/školskoj ustanovi/resursnom centru ostvaruje kroz individualni rad sa djecom/učenicima, stručnim saradnicima (logopedom, psihologom, pedagogom, nutricionistom, socijalnim radnikom ...), nastavnicima, roditeljima i drugim učesnicima vaspitno-obrazovnog procesa.

|  |
| --- |
|  |

\*1 Termin ,,Nastavnik“ koristimo za vaspitno-nastavno osoblje: vaspitače, nastavnike razredne i predmetne nastave.

\*2 Stručne poslove defektologa u predškolskim/školskim ustanovama/resursnim centrima mogu obavljati samo diplomirani defektolozi koji su studirali na Defektološkom fakultetu, odnosno na Fakultetu za specijalnu edukaciju i rehabilitaciju.

\*3 Termin ,,Djeca sa posebnim obrazovnim potrebama“ koristi se kada se govori o djeci sa smetnjama i teškoćama u razvoju i nadarenoj djeci.Ova program rada defektologa odnosi se na djecu sa smetnjama i teškoćama u razvoju.

**b. Osnovni principi rada stručnih službi – defektologa:**

**-** Princip individualizacije - usklađivanje zahtjeva prema svakom djetetu/učeniku u skladu sa njegovim mogućnostima, sposobnostima i interesovanjima. Takav pristup doprinosi boljoj aktivnosti i motivisanosti djeteta/učenika za rad u razvijanju njihovih intelektualnih, motoričkih, govorno-jezičkih i drugih sposobnosti;

-Princip postupnosti i sistematičnosti- pravila postupnosti i sistematičnosti koja primjenjuje defektolog u svom radu su: od lakšeg ka težem, od prostog ka složenijem i od bližeg ka daljem;

-Princip očiglednosti- u procesu saznanja potrebno je posmatrati odgovarajuće modele tih saznanja. Očiglednost treba primjenjivati do onog momenta dok se kod djeteta/učenika ne izgradi odgovarajući apstraktni pojam;

-Princip racionalizacije i ekonomičnosti- ekonomisanje vremenom je značajan činilac u realizaciji programskih sadržaja, a zavisi od adekvatnog izbora i primjene oblika, metoda i sredstava rada.

**c. Osnovne vrste aktivnosti**

* Planiranje, programiranje i organizacija inkluzivnog programa u okviru vaspitno-obrazovnog rada u predškolskoj/školskoj ustanovi/resursnom centru;
* Učešće u testiranju, procjeni sposobnosti i karakteristika djece, po potrebi, prilikom upisa u I razred;
* Učešće u formiranju vaspitnih grupa/odjeljenja kada se upisuju djeca sa smetnjama i teškoćama u razvoju i aktivno podržava i učestvuje u praćenju procesa njihove adaptacije;
* Učešće u izradi individualnih razvojnih i obrazovnih planova (IROP) za djecu sa smetnjama i teškoćama u razvoju, u saradnji sa nastavnicima, roditeljima i drugim stručnim saradnicima;
* Učešće u izradi individualnih tranzcionih planova (ITP) za djecu sa smetnjama i teškoćama u razvoju, u saradnji sa nastavnicima, roditeljima i drugim stručnim saradnicima, ustanovama u koju dijete planira da se upiše, zasnuje radni odnos;
* Sprovođenje procjene sposobnosti i realizovanje edukativno-rehabilitacionih defektoloških tretmana sa djecom/učenicima sa smetnjama i teškoćama u razvoju, savjetodavnih razgovora sa njihovim roditeljima i instruktivnih razgovora sa nastavnicima i asistentima u nastavi;
* Vođenje lične dokumentacije (globalni program, planovi rada i realizacije);
* Izrađivanje godišnjih planova rada i izvještaja o postignutim rezultatima;
* Vođenje dokunentaciju o stručnom usavršavanju;
* Učešće u istraživačkim projektima;
* Učešće u osmišljavnju način na koji će vrtić/škola/resursni centar obilježiti značajne datume (Dan osoba sa autizmom, Daunovim sindromom, invaliditetom ...);
* Koordinacija i realizacija Indeksa inkluzivnosti.

**2. PREDŠKOLSKE USTANOVE/ŠKOLE/RESURSNI CENTRI**

**a. Oblasti rada**

Oblast rada stručnog saradnika –defektologa u predškolskoj/školskoj ustanovi/resursnom centru u okviru inkluzivnog obrazovanja, temeljiće se na načelima:

* stručnost i autonomija;
* timski rad i saradnja sa drugim stručnim saradnicim, nastavnicima, roditeljima, asistentima u nastavi;
* multidisciplinarno znanje i djelovanje;
* zaštite ličnosti i njene privatnosti;
* kontinuirani profesionalni razvoj;
* saradnja sa zdravstvenim i socijalnim ustanovama, kao i sa Prvostepenom komisijom za usmjeravanje djece sa posebnim obrazovnim potrebama.

**b. Nastava/Učenje**

* **U radu sa djecom**/**učenicima, edukativno-rehabilitacini tretman obuhvata:**
* Rana intervencija – induvidualni i grupni rad sa djecom sa smetnjama i teškoćama u razvoju, razvoj novih programa, primjena klinički dokazane tehnike i metode u radu sa djecom sa smetnjama i teškoćama u razvoju;
* Detektovanje smetnje ili teškoća (opservacijom, baterijom testova Opšte defektološke dijagnostike, intervjuom sa djetetom i porodicom, uvidom u Rešenje Prvostepene komisije za usmjeravanje);
* Izrada plana podrške za dijete/učenika (sa planom učestalosti tj.intenziteta i vrstom tretmana);
* Sprovodjenje individualnih defektoloskih tretmana;
* Defektološki tretman obuhvata sve segmente razvoja: stimulaciju motornog razvoja, senzornu stimulaciju, verbalnu stimulaciju, stimulaciju gnostičkih funkcija, stimulaciju socijalnog razvoja;
* Sprovođenje evaluacije.
* **Savjetodavni rad sa nastavnicima**
* Defektolog u predškolskoj/školskoj ustanovi/resursnom centru obavlja savjetodavni i instruktivni rad sa vasputno-obrazovnim osobljem – nastavnicima u čijim se vaspitnim grupama/odjeljenjima nalaze djeca sa smetnjama i teškoćama u razvoju;
* Edukuje i obučava nastavnike koji nisu stekli dovoljno znanja o vaspitanju i obrazovanju djece sa smetnjama i teškoćana u razvoju (individualni razgovori, predavanja, stručni aktivi, seminari);
* Učestvuju, zajedno sa nastavnicima, u prilagođavanju prostora i izboru didaktičkog materijala u skladu sa potrebama djece sa smetnjama i teškoćama u razvoju;
* Učestvuje u izradi IROP-a i pomažu nastavnicima da prate, modifikuju i evaluiraju postavljene ciljeve IROP-a u skladu sa sposobnostima djece sa smetnjama i teškoćama u razvoju;
* Pruža pomoć nastavnicima u planiranju i programiranju vaspitno-obrazovnog rada i realizacijiinkluzivnog programa u vaspitnoj grupi/odjeljenju u skladu sa razvojnim nivoom vaspitne gupe/odjeljenja i specifičnostima djece sa smetnjama i teškoćama u razvoju;
* Hospituje časove koje pohađaju djeca sa smetnjama i teškoćama u razvoju.

* **Savjetodavni i konsultativni rad sa roditeljima/starateljima**
* Defektolog planira i realizuje saradnju sa roditeljima/starateljima djece/učenika sa smetnjama i teškoćama u razvoju;
* Organizuje radionice, seminare, aktivnosti na teme iz oblasti komunikacije, empatije i poštovanja različitosti;
* Po potrebi učestvuju na roditeljskim sastancima i Savjetu roditelja;
* Informiše roditelje/staratelje na objektivan i njima razumljiv i primjeren način, imajući u vidu kulturiloške, obrazovne i druge mogućnosti roditelja/staratelja;
* Pomaže roditeljima da prepoznaju i razumiju posebne potrebe svoje djece;
* Podržava i obučava roditelje/staratelje za rad sa djecom kod kuće .
* **Saradnja sa rukovodstvom ustanove**
* Defektolog učestvuje u izradi godišnjeg programa rada i izvještaja o radu predškolske/školske ustanove/resursnog centra;
* Učestvuje u radu stručnih organa predškolse/školske ustanove/resursnog centra (stručno/nastavno vijeće, stručni/nastavni aktivi, sjednice, sastanci);
* Sarađuje i razmjenjuje informacije sa svim stručnim institucijama (drugim predškolskim/školskim ustanovama/resursnim centrima, Zavodom za školstvo, Ministarstvom prosvjete, zdravstvenim ustanovama i sl.);
* Član je komisije za upis djece u predškolsku/školsku ustanovu/resursni centar;
* Član je komisije za polaganje stručnog ispita defektologa – pripravnika;
* Član je tima ustanove za izradu IROP-a i ITP-a ;
* Član je tima ustanove za PRNV/Š.

1. **USLOVI RADA**

Svaka vaspitno –obrazovna ustanova treba da obezbjedi odgovarajuće uslove kako bi se Program rada stručnih saradnika-defektologa realizovao, a to znači odgovarajući prostor, namještaj, opremu:

* Kabinet u kome bi se samostalno i nesmetano obavljao individualni rad sa djecom/učenicima, savjetodavni sa roditeljima/starateljima, instruktivni sa nastavnicima i asistentima u nastavi;
* Oprema koja je odgovarajuća za rad (kompjuter/lap top odgovarajuće tehničke performanse, internet veza, optimalni softver, statistički i grafički program u kojem je moguće napraviti i ažurirati bazu podataka, štampač, svoju mejl adresu, telefon...).

1. **LITERATURA**

* Program rada stručnih saradnika – program rada defektologa u predškolskim/školskim ustanovama

Zavod za školstvo, 2008.godine

* Standardi i indikatori kvaliteta rada stručnih saradnika

(samoevaluacija, interna i eksterna evaluacija)

Zavod za školstvo, 2023.godine

Program rada defektologa u predškolskim/školskim ustanovama i resursnim centrima uradila je Komisija u sastavu:

Željko Darmanović, dipl. defektolog – stručni saradnik (resursni centar)

Gojana Nikitović, dipl. defektolog – stručni saradnik (predškolska ustanova)

Bojana Kastratović Franquelli, dipl. defektolog – stručni saradnik (škola)